**KONZORCIUMI MEGÁLLAPODÁS**

**IPAR 4.0 „ „ CÍMŰ PROJEKT VÉGREHAJTÁSÁHOZ**

amely létrejött egyrészről a

**[cégnév]**

székhelye:

cégjegyzékszám:

adószám:

képviseli:

számlavezető bank, fizetési számlaszám:

másrészről a

**[cégnév]**

székhelye:

cégjegyzékszám:

adószám:

képviseli:

számlavezető bank, fizetési számlaszám:

- (a továbbiakban együttesen: Tagok) - között, az alulírott helyen, napon és az alábbi feltételek szerint.

1. **Bevezető rendelkezések**

A Konzorcium Tagjai maguk közül a …… választották a Konzorcium vezetőjévé (továbbiakban Vezető). A Vezető kijelölését a Tagok jelen Konzorciumi Együttműködési Megállapodással megerősítik (továbbiakban Megállapodás).

* 1. A Vezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.
  2. Jelen Konzorcium nevében a Vezető által a Nemzetgazdasági Minisztérium (a továbbiakban: Támogató) felé tett nyilatkozatok a Konzorcium tagjait jogosítják, illetve kötelezik.
  3. A Támogatónak a Konzorciummal, illetve annak tagjaival történő kapcsolattartása elsősorban a Vezetőn keresztül történik. Támogató az értesítéseket, dokumentumokat e-mail-ben minden konzorciumi tag részére továbbítja, papír alapon csak a Vezető részére küldi meg. Támogató részére az összesített adatszolgáltatást, a szükséges papír alapú dokumentumokat Vezető küldheti meg. Vezető köteles a Tagok által küldött adatszolgáltatást, jognyilatkozatot a Tagok által számára küldött eredeti adatszolgáltatás, és jognyilatkozat tartalmával megegyezően továbbítani.

1. **A megállapodás tárgya**
   1. Jelen megállapodás célja a Tagok között együttműködés létesítése annak érdekében, hogy a Nemzetgazdasági Minisztérium Ipar 4.0 programjának (a továbbiakban: I4.0 program) keretében létrehozott célelőirányzatra a Tagok támogatási kérelmet nyújtsanak be, és a támogatás elnyerése esetén a támogatott - jelen megállapodás 2.3. pontja szerinti - projektet (a továbbiakban: projekt) megvalósítsák.
   2. A támogatás feltétele, hogy az I4.0 program keretében a Tagok együttműködve valósítsák meg a fejlesztést célzó projektjüket, amelynek részét képezik az egyes Konzorciumi tagok által külön-külön megvalósítandó részprojektek. Támogató az egyes részprojektek vonatkozásában külön támogatási szerződést köt az adott részprojektben érintett Konzorciumi taggal.
   3. Jelen megállapodás tárgya a Tagok által végrehajtandó, [….] megnevezésű Projekt megvalósítását célzó együttműködés alapjainak és módjának rögzítése. A részprojektek részletes leírását az azzal elérendő eredményekkel együtt jelen megállapodás mellékletei tartalmazzák.
2. **Tagok jogai és kötelezettségei**
   1. Tagok vállalják, hogy a jelen megállapodás tárgyát képező konzorciumi együttműködés révén a projekt az alábbiak közül legalább az egyik területen javítja a …. KKV /vállalkozás digitalizációs, és innovációs képességeit:
3. a vállalkozás felkészítése arra, hogy a fejlesztési, gyártástechnológiai és minőségbiztosítási rendszereik továbbfejlesztése optimális módon, a lehető legmagasabb technológiai szintre történjen,
4. innovációs és gyártástechnológiai képesség- és kapacitáshiány oldása
5. a vállalkozás munkaerő-állományának felkészítése, továbbképzése a kapcsolódó technológiai fejlesztésből adódó feladatokra, valamint általában az érintett iparágban felmerülő új ismeretekre, kihívásokra.
   1. A Tagok a Projekt megvalósítása során kötelesek együttműködni, a többi Tagoknak a jelen Megállapodásban, illetve a Projektben vállalt kötelezettségei teljesítését elősegíteni, a teljesítéshez szükséges információt megadni.
   2. A Konzorcium minden egyes tagja felelősséggel tartozik a támogatási szerződésben meghatározott, általa megvalósítandó részprojekt szerződésszerű teljesítéséért. A támogatás szabályszerű, szerződésszerű és szakmailag megalapozott felhasználásáért a Vezető és a Konzorcium tagjai – a kapott támogatás arányában és a támogatási szerződésben rögzített ütemtervnek megfelelően – önállóan felelnek.
   3. Amennyiben egyes részprojekteket a Konzorcium tagjai közösen valósítanak meg, vagy az egyes részprojektek rendeltetése oly módon összefügg, hogy azok önállóan, rendeltetésszerűen és a projekt céljaira nem alkalmasak, és a Tagok felelősségének aránya nem állapítható meg, akkor a teljesítésért az abban részt vevő Tagok egyetemlegesen felelnek.
   4. A Tagok kötelesek haladéktalanul tájékoztatni a Vezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja. E tájékoztatást a Vezető haladéktalanul közli a Támogatóval.
   5. A Vezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a támogatási szerződés alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.
   6. Amennyiben a Támogató a Projekttel kapcsolatban tájékoztatást kér a Vezetőtől, a Vezető felhívására a Tagok kötelesek a Projekt keretében általuk vállalt tevékenységről a megfelelő információt a Vezető által kért határidőben megadni, hogy a Vezető a Támogató által megszabott határidőben a kért tájékoztatást megadhassa.
   7. A Tagok megállapodnak, hogy a projekt megvalósításával kapcsolatos szakmai beszámolókat, így különösen a szakmai beszámolót, monitoring beszámolót, záró beszámolót, nevükben a Vezető nyújtsa be a Támogató részére. Tagok ehhez az adatszolgáltatást olyan ütemezéssel nyújtják a Vezető részére, hogy Vezető a jogszabályban vagy támogatási szerződésben meghatározott határidőben megküldhesse a jelentést Támogató részére. A Tagok a Projekt keretében általuk vállalt, projekt szakmai beszámolóval még le nem fedett időszakban elvégzett tevékenységeik előrehaladásáról a projekt szakmai beszámolójának benyújtási határidejét megelőző legalább 10 munkanappal kötelesek beszámolni a Vezető részére, és kötelesek csatolni a támogatási szerződésben előírt mellékleteket.
   8. Bármely nyilatkozat megtétele előtt a Vezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató a jogszabályban vagy támogatási szerződésben meghatározott határidőben megkapja.
   9. Amennyiben a támogatási szerződés módosítása válik szükségessé, a módosításnak a Támogatónál történő kérelmezését megelőzően a Tagok egyeztetni kötelesek egymással. A Vezető köteles biztosítani, hogy a Tagok a Támogató által küldött támogatási szerződés módosításának az előzetes egyeztetés eredményének megfelelően elkészített tervezetét megismerjék, és elfogadják.
   10. Tagok a jelen együttműködési megállapodásban foglalt kötelezettségeik megszegése esetén kártérítési felelősséggel tartoznak a másik féllel szemben a Polgári Törvénykönyvről szóló 2013. évi V. törvény vonatkozó rendelkezései alapján. Szerződésszegés esetén a szerződésszegő fél köteles az okozott kár, így különösen a jelen együttműködési megállapodás megszegésével illetve a támogatási szerződés meghiúsulásával, idő előtti megszűnésével kapcsolatos károk megtérítésére is a másik fél számára.
   11. A Tagok tudomásul veszik, hogy a szakmai és pénzügyi részbeszámolóhoz, vagy beszámolóhoz tartozó, általuk benyújtott számlára eső, a Támogató által jóváhagyott résztámogatást a Támogató közvetlenül utalja át részükre a Támogatási szerződésben meghatározott bankszámlájukra.
   12. A Tagok a Megállapodás aláírásával tudomásul veszik, hogy a Támogató legfeljebb annak a támogatási aránynak megfelelő támogatási összeget utal a Tag részére, amelyet a támogatások igényléséről szóló tájékoztató, illetve a támogatásról szóló döntés maximálisan meghatározott, valamint amelyet a támogatási szerződés megfelelő pontja a Tag egyedi részletes költségvetésének vonatkozásában a tag számára mint maximálisan meghatározott támogatást megjelöl.
   13. Amennyiben az esedékes támogatás folyósítását megelőző ellenőrzés alapján megállapítható, hogy a Tagok bármelyikének az adóhatóságok (állami adóhatóság, önkormányzati adóhatóság) tájékoztatása szerint lejárt esedékességű, meg nem fizetett köztartozása van, a Támogató a támogatás folyósítását felfüggeszti a köztartozó tag tekintetében mindaddig, amíg a tag, köztartozásának rendezését a Támogató által előírt módon nem igazolja.
6. **Kapcsolattartás**
   1. A Tagok a Megállapodás, valamint a támogatási szerződés teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Vezetőt. A Vezető a kapcsolattartók nevéről és elérhetőségéről tájékoztatja a Tagokat.
   2. A kijelölt kapcsolattartók szükség szerint, de negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. Az egyeztetést a Vezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Vezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére.
7. **A Megállapodás megszűnése és módosítása**
   1. A Megállapodás csak írásban módosítható, melyhez a Támogató hozzájárulása szükséges. A hozzájárulást a támogatási szerződésben a támogatási szerződés kedvezményezett általi módosítására előírt szabályok szerint kell kérelmezni a Támogatótól.
   2. A tagok adataiban bekövetkezett változások, így különösen székhely, bankszámlaszám, stb., nem igénylik a Megállapodás módosítását. Az adatok változásáról a Tagok haladéktalanul értesítik a Vezetőt. A Vezető ezekről a változásokról írásban, a szükséges alátámasztó dokumentumok benyújtásával haladéktalanul értesíti a Támogatót.
   3. A jogviszonyra és a Projekt megvalósítási kötelezettségére tekintettel a Tagok a rendes felmondás jogát kizárják.
8. **Vegyes és záró rendelkezések**
   1. Tagok kölcsönösen kijelentik, hogy a jelen megállapodás 2.1. pontjában hivatkozott Ipar 4.0 program illetve annak célelőirányzatából való támogatás-igénylés teljes dokumentációját, feltételrendszerét maradéktalanul megismerték, az abban foglaltakat tudomásul vették, magukra nézve kötelezőnek ismerik el, továbbá kijelentik, hogy a támogatás igényléséhez szükséges feltételeknek maradéktalanul megfelelnek mind jelen megállapodás aláírásának pillanatában, mind pedig a támogatás elnyerése esetén a támogatási jogviszony teljes időtartama alatt.
   2. Jelen megállapodás egy, a tagok által aláírt eredeti példánya a Tagok által benyújtandó támogatási kérelem elválaszthatatlan mellékletét képezi, és a támogatási kérelem kizárólag azzal együtt érvényes.
   3. Jelen megállapodás a Tagok általi kölcsönös aláírással lép hatályba, és a támogatási jogviszony megszűnéséig tart. Amennyiben a támogatási kérelem elutasításra kerül, vagy a támogatási jogviszony létrejötte bármely egyéb ok miatt meghiúsul, úgy jelen megállapodás az elutasításról szóló nyilatkozattal, illetve a támogatási jogviszony meghiúsulásával egyidejűleg minden további nyilatkozat nélkül megszűnik.

Tagok a jelen … oldalból és 6 számozott pontból álló megállapodást elolvasás, és közös értelmezés után, mint akaratukkal és elhangzott nyilatkozataikkal mindenben megegyezőt írták alá.

Jelen megállapodás elválaszthatatlan részét képező melléklet, a projekt leírása részprojektenként:

1. számú részprojekt:

2. számú részprojekt:

…

|  |  |  |
| --- | --- | --- |
| 1. Konzorciumvezető   ..............................................  Név  ..............................................  Szervezet  P.H.  Aláírás dátuma:  …………………………… |  | 1. Konzorciumi tag   ..............................................  Név  ..............................................  Szervezet  P.H.  Aláírás dátuma:  …………………………… |

1. Konzorciumi tag

..............................................

Név

..............................................

Szervezet

P.H.

Aláírás dátuma:

……………………………

1. Konzorciumi tag

..............................................

Név

..............................................

Szervezet

P.H.

Aláírás dátuma:

……………………………

1. **számú melléklet: A részprojektek bemutatása**

A részprojektek leírásának tartalmaznia kell az adott Tag számára meghatározott, a részprojektben végrehajtandó feladatokat, és számszerűsített célokat, amelyeken keresztül a fejlesztés eredményessége mérhető. A számszerűsített célok elérése, mint vállalás a Támogatási Szerződés részét fogja képezni (a benyújtott kérelem pozitív elbírálása esetén).

* 1. **A támogatással megvalósítani tervezett részprojekt bemutatása.**

**Konzorciumi tag megnevezése:**

**Részprojekt megnevezése:**

|  |
| --- |
|  |

* 1. **A támogatással megvalósítani tervezett részprojekt bemutatása.**

**Konzorciumi tag megnevezése:**

**Részprojekt megnevezése:**

|  |
| --- |
|  |

…